ROMÂNIA
JUDEȚUL PRAHOVA
CONSILIUL LOCAL AL COMUNEI BUCOV
                                            
 HOTĂRÂREA nr. 31/17.03.2026
privind aprobarea apartamentării unui imobil situat pe terenul proprietatea comunei Bucov, județul Prahova, în vederea înstrăinării spațiului 
cu destinația „Magazin General” situat la parter

Consiliul Local al comunei Bucov, județul Prahova, întrunit în ședință ordinară la data de 17.03.2026;
Având în vedere:
1. Cererea  președintelui consiliului de administrație Președinte Mihai Georgeta, nr 19 din 11.02.2026 prin care solicită  aprobarea apartamentării imobiului Complex Comercial Bucov ,
1. Referatul de aprobare al Primarului comunei Bucov nr.8264/2026, precum si Raportul de specialitate al compartimentului de resort nr 8265/2026;
1. Documentația tehnică de apartamentare întocmită de Nicușor Ioniță-persoana autorizata;
1. Avizul comisiilor de specialitate ale Consiliului Local;
1. Prevederile art. 129 alin. (2) lit. c) și alin. (6) lit. b) din O.U.G. nr. 57/2019 privind Codul administrativ;
1. Prevederile Legii nr. 7/1996 a cadastrului și a publicității imobiliare, republicată, cu modificările și completările ulterioare;
În temeiul art. 139 alin. (3) și art. 196 alin. (1) lit. a) din O.U.G. nr. 57/2019 privind Codul administrativ,
                                                          HOTĂRĂȘTE:
Art. 1. Se aprobă apartamentarea imobilului situat în comuna Bucov, județul Prahova, aflat pe terenul proprietatea comunei Bucov, identificat prin nr cadastral 24726 C1, carte funciară 24726, conform documentației tehnice anexate.
Art. 2. În urma apartamentării, imobilul va fi împărțit în unități individuale, respectiv:
1. spațiu cu destinația „Magazin General” situat la parter;
1. alte spații  conform releveului anexat.
Art. 3. Se aprobă înscrierea în cartea funciară a noii structuri rezultate în urma apartamentării.
Art. 4. Se aprobă inițierea procedurilor legale pentru înstrăinarea spațiului cu destinația „Magazin General”, situat la parterul imobilului, în condițiile legii, precum și concesionarea terenului ocupat de imobilul rezultat ”Magazin general”.
Art. 5. Primarul comunei Bucov, prin compartimentele de specialitate, va duce la îndeplinire prevederile prezentei hotărâri.
Art. 6. Prezenta hotărâre se comunică:
1. Instituției Prefectului județului Prahova;
1. Primarului comunei Bucov;
1. Compartimentelor de specialitate;
1. Persoanelor interesate.

PREȘEDINTE DE ȘEDINȚĂ

